ჰანს ადოლფ კრებსი
ჰანს ადოლფ კრებსი (გერმ. Hans Adolf Krebs; დ. 25 აგვისტო, 1900, ჰილდესჰაიმი, გერმანია — გ. 22 ნოემბერი, 1981) — ინგლისელი ბიოქიმიკოსი (ეროვნებით გერმანელი), ლონდონის სამეფო საზოგადოების (1947) და აშშ-ის ეროვნული აკადემიის (1964) წევრი. მუშაობდა კემბრიჯის (1935 წლამდე), შეფილდის (1934-1954) და ოქსფორდის (1954-1967) უნივერსიტეტებში. 1967 წლიდან იყო ოქსფორდის სამეფო საავადმყოფოს პროფესორი. კრებსს დიდი ღვაწლი მიუძღვის ტრიკარბომჟავების ციკლის შესწავლაში; 1932 წელს აღწერა შარდოვანას სინთეზის ორნიტინული ციკლი. 1953 წელს მიენიჭა ნობელის პრემია.